# data[].attributes.headline
นางสาวมะลิวัล  

# data[].attributes.body
นางสาวมะลิวัล  ผะสมพืช
รหัสนักศึกษา 64120613102
สาขาวิทยาศาสตร์ศึกษา มหาวิทยาลัยราชภัฏอุดรธานี

# data[].attributes.attachment_caption
เขาค้อครั้งแรก >>> ถ้าพูดถึงสถานที่ท่องเที่ยวสุดประทับใจ ติดหนึ่งในสามของที่เคยไปคงหนีไม่พ้น อ.เขาค้อ จ.เพชรบูรณ์ 

# data[].attributes.headline
หากใครมาเที่ยวเพ

# data[].attributes.body
หากใครมาเที่ยวเพชรบูรณ์ แล้วไม่ได้ขึ้นมาถึงเขาค้อ ถือว่ายังมาไม่ถึงอย่างแท้จริง เขาค้อเป็นสถานที่ท่องเที่ยวทางธรรมชาติ อันเป็นไฮไลต์ของจังหวัด ที่นี่เป็นศูนย์รวมความหลากหลายทางชีวภาพ พันธุ์พืชและพันธุ์สัตว์ มีจุดท่องเที่ยวที่แวดล้อมไปด้วยทิวทัศน์ที่สวยงาม ทั้งน้ำตก ถ้ำ เกาะ แก่ง หน้าผา จุดชมวิว ตลอดจนแหล่งท่องเที่ยวประวัติศาสตร์ เช่น อนุสาวรีย์จีนฮ่อ พิพิธภัณฑ์อาวุธ อนุสรณ์สถานผู้เสียสละเขาค้อ นอกจากนี้ยังมีพระบรมธาตุเจดีย์ และพระตำหนักเขาค้อ สถานที่ประทับแรมของพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินีนาถ เขาค้อได้รับการประกาศให้เป็นอุทยานแห่งชาติลำดับที่ 125 ของประเทศไทย มีเนื้อที่กว้างใหญ่ขนาด 301,698 ไร่ ครอบคลุมพื้นที่ป่า 4 ท้องที่ คือ อำเภอหล่มเก่า อำเภอหล่มสัก อำเภอเมืองเพชรบูรณ์ และอำเภอเขาค้อ จังหวัดเพชรบูรณ์ พื้นที่ป่าเดิมถูกปกคลุมด้วยต้นค้อ ซึ่งเป็นไม้ตระกูลปาล์มขึ้นอยู่มาก อากาศเย็นสบายตลอดปี และเย็นจัดช่วงฤดูหนาว จึงเป็นแหล่งท่องเที่ยวที่ได้รับความนิยมมากที่สุดแห่งหนึ่งของเพชรบูรณ์

# data[].attributes.headline
จุดชมวิวทะเลหมอก

# data[].attributes.subject
จุดชมวิวทะเลหมอก

# data[].attributes.body
เป็นจุดชมทะเลหมอกที่สวยที่สุดแห่งหนึ่งบนเขาค้อค่ะ ตอนเช้าสามารถตื่นขึ้นมารอดูพระอาทิตย์ขึ้น พร้อมชมทะเลหมอกแบบ 360 องศาเลยทีเดียว และจากจุดชมวิวเขาตะเคียนโง๊ะสามารถมองไปเห็น เขาปู่ เขาย่า ซึ่งมีรูปทรงคล้ายภูเขาไฟฟูจิได้อีกด้วย สายล่าหมอกบอกเลยว่าต้องฟิน

# data[].attributes.headline
ทุ่งกังหันลม เขาค้อ

# data[].attributes.subject
ทุ่งกังหันลม เขาค้อ

# data[].attributes.body
อีกหนึ่งแลนด์มาร์คแห่งหนึ่งของเขาค้อที่สวยงามมากๆ จุดชมวิวกังหันลมเด่นๆ จะมีอยู่ 2 จุดด้วยกัน คือ จุดชมวิวช้างดอย และ จุดชมวิวระเบียงกังหันลม โดยทั้ง 2 จุดจะอยู่ตรงข้ามกับลานจอดรถสวนสนนั่นเอง บอกเลยว่า ที่นี่นักท่องเที่ยวนิยมมาถ่ายรูปสวยๆ กัน นอกจากนี้ยังมีไร่สตรอเบอร์รี่อยู่ใกล้ และร้านขายของท้องถิ่นต่างๆ อีกด้วย

# data[].attributes.attachment_link.title
ทุ่งกังหันลม เขาค้อ สวยมาก

# data[].attributes.headline
ไร่ GB เขาค้อ 

# data[].attributes.subject
ไร่ GB เขาค้อ 

# data[].attributes.body
เป็นไร่สตรอว์เบอรี่ ซึ่งตั้งอยู่หลังหมู่บ้านเพชรดำ อำเภอเขาค้อค่ะ ภายในไร่จะมีกิจกรรมให้นักท่องเที่ยวได้มาถ่ายรูปสวย ๆ กัน ทั้งเล่นรถไม้ โล้ชิงช้า เป็นต้น อีกทั้งยังสามารถชมวิวสวยๆ ของทุ่งกังหันลมได้อีกด้วย และที่พลาดไม่ได้เลยก็คือ ภายในไร่ GB นั้นยังมี ทุ่งดอกเวอร์บีน่า ทุ่งดอกไม้สวยๆ ให้เราได้ไปถ่ายรูปกันจนหนำใจนั่นเอง สาวๆ พลาดไม่ได้เลยจ้า

# data[].attributes.headline
วัดพระธาตุผาซ่อนแก้ว

# data[].attributes.body
วัดพระธาตุผาซ่อนแก้ว นี้เป็นสถานปฏิบัติธรรมแก่พระสงฆ์ และพุทธศาสนิกชนทั่วไป ให้ได้มาพักกายพักใจในที่ซึ่งรายล้อมไปด้วยหุบเขาที่แสนสงบเงียบในอากาศเย็นสบาย นอกจากจะเป็นสถานที่ปฏิบัติธรรมแล้ว ยังเปิดให้นักท่องเที่ยวสามารถเข้าชมได้อีกด้วย แต่ต้องเป็นไปตามกฎของวัดในเรื่องของการแต่งกาย และห้ามส่งเสียงดังรบกวนผู้มาปฏิบัติธรรม

# data[].attributes.headline
อีกหนึ่งจุดชมวิวทะเล

# data[].attributes.body
อีกหนึ่งจุดชมวิวทะเลหมอกยอดนิยมบนเขาค้อก็คือ จุดชมวิว ร้านกาแฟ Pino Latte ค่ะ ซึ่งตั้งอยู่ไม่ไกลจากวัดผาซ่อนแก้ว ในฤดูฝนนั้นบริเวณนี้จะเต็มไปด้วยหมอกสีขาวลอยฟุ้ง ถือว่าเป็นจุดที่สวยงามที่สุดในฤดูฝนของเขาค้อเลยทีเดียว เราจะได้เป็นวัดผาซ่อนแก้วที่เหมือนถูกซุกซ่อนอยู่ในทะเลหมอกสวยงาม นอกจากนี้ ร้านกาแฟ Pino Latte ยังมีบริการเครื่องดื่มต่างๆ ให้กับนักท่องเที่ยว และยังมีบริการที่พักอีกด้วย

# data[].attributes.headline
ที่พักที่อยากจะแนะนำ

# data[].attributes.subject
ที่พักที่อยากจะแนะนำ

# data[].attributes.body
เป็นที่พักสไตล์ธรรมชาติบำบัด Natural Therapy In Pine forest ด้วยการอาบป่าสน มีสระแช่ออนเซ็นส่วนตัวบนเขาสูงให้บรรยากาศสบายๆเหมาะสำหรับการพักผ่อนของเรา